
Nec, recht iſt die Zeit getroffen 
Liebſter Bruder / itzo gar 
Da Bellona mit der Schaar 
In das tieffe Meer verſoffen / 
Da des rawen Martis grimm 
Samt dem unfried iſt dahin. 
Recht bey dieſen Friedenszeiten 
Die uns GOTT gefchencker hat / 
Da ein jeder geht zu raht / 
Wie er itzt auff allen ſeiten / 
Nahrung / die der Krieg geſch waͤcht / 
Wiederum zu rechte braͤcht'. 
Ewr beginnen iſt zupreiſen / 
Weil Ihr bey der frewden zeit 
Da durch frieden alls verneut / 
Euch ſo haͤuslich wolt beweiſen 
Das Ihr bey dem weichſel ſtrandt / 
Mittel ſucht zu Ewerm Stande, = 
eb 


Welches Euch denn reichet THONEN 
Das geliebte Vatterland 
Vnd zu faſſen einen ſtandt 

Euch die liebſte hat erkohren / 
Ey ſo nehmet frewdig an | 
Die Euch Gott bringt auff die bahn. 


Thut Ihrs doch wie deſſen wille 
Der den Etandt verordnet hat / 
Wer will endern Seine that? 
Drumb halt nur dem gluͤcke ſtille / 
Der auff Gott fein hoffnung ſetzt / 


Wird in trewer Eh' ergetzt. 


Eolt gleich dieſer Standt zu Zeiten 
Ewr gewuͤnſchte ſuͤsſigkeit 
Miſchen mit der bitterkeit / 

So werdt Ihr an Ewrer ſeiten / 
An der die zu Euch nu bracht 
Finden reiche troſtes macht. 


Reichen 

Reichen kroſt wird Gott auch geben / 
Weil Ihr in der heiligkeit 
Tugendt und Gottſeeligkeit 
Ewer gantzes junges leben 
Zugebracht / und wohl bedacht / 
Was dem Menſchen ehre macht. 
Dieß erfrewet Ewr gewiſſen / 
Denn des hoͤchſten Segen / trew 
Bey Euch alle morgen new / 
Sich gar reichlich wird ergieſſen / 
Drumb Ihr froͤlich werdet ſehn 
Erben nach der reyge ſtehn. 


Vnd weil Ihr nun ſeydt gebunden 
Von der trewen Prieſters handt / 
Mit dem keuſchen Ehe bandt / 

So woll GO TT von dieſer ſtunden 
Euch verleihen in der that 
Gluͤck und Segen früh und ſpaht. 

